**Yahya Sinwar** (s. 1962) on Hamas-järjestön Gazan kaistan poliittisen siiven johtaja. Hän on toiminut liikkeen parissa sen perustamisesta lähtien vuonna 1987 ja nousi sen Gazan kaistan siiven johtoon vuonna 2017. Häntä on uransa aikana syytetty esimerkiksi teloituksista ja sieppauksista. Israel on syyttänyt häntä myös lokakuun 7. päivän iskujen toteutuksesta vuonna 2023.

Elämäkerta
----------

### Nuoruus

Yahya Sinwar syntyi vuonna 1962 Khan Yunisin pakolaisleirissä Gazan kaistalla. Hänen vanhempansa olivat Israelin itsenäisyyssotaa cuonna 1948 Askalonista paenneita palestiinalaispakolaisia. Hän sai koulutuksensa ensin Khan Yunisissa ja suoritti arabian kielen tutkinnon Gazan islamilaisessa yliopistossa.

### Varhainen toiminta Hamasissa

Sinwarin kotikaupunki Kan Yunis tunnettiin Muslimiveljeskunnan tukialueena. Erityisen suosittu liike oli pakolaisleirien nuorison keskuudessa heidän tutustuessaan sen ajatusmaailmaan alueen moskeijoissa. Israelin tuolloin Gazaa miehittäneet viranomaiset pidättivät Sinwarin kahteen otteeseen vuosina 1982 ja 1985, jolloin häntä syytettiin islamistisesta toiminnasta. Tällöin hän tutustui vuonna 1987 perustetun Hamas-järjestön uskonnolliseen johtajaan Ahmad Yasiniin. 1989 Sinwar perusti Hamasin pelä'tyksi tulleen sisäisen turvallisuuden yksikön nimeltä *al-Majd*. Yksikkö teki esimerkiksi pidätyksiä uskonnollisista "moraalirikkeistä" syytettyjä vastaan ja surmasi yhteistyöstä Israelin kanssa syytettyjä. Jälkimmäisiä sanotaan surmatun hyvin raaoin tavoin. Sinwarin väitettiin myös suunnitelleen kahden israelilaisen sotilaan sieppauksen ja surman vuonna 1988. Hänet pidätettiin ja hän sai neljä elinkautista vankeustuomiota 14 palestiinalaisen murhasta.

### Hamasin johdossa

Sinwar (äärivasemmalla) seuraamassa poliisiharjoituksia vuonna 2011.
Vankeusaikanaan Sinwarin on katsottu radikalisoituneen entisestään. Hänestä tuli myös vankilan vankien johtohahmo. Sinwar vapautettiin vuonna 2011, kun Israel teki sopimuksen 1 027 palestiinalais- ja israelinarabivangin vapauttamisesta siepatun israelilaissotilas Gilad Shalitin vapautusta vastaan. Sinwarin palatessa Gazan kaistalle monia asia oli muuttunut. Israel oli vetäytynyt alueelta ja Hamas oli syrjäyttänyt poliittisen kilpailijansa Fatahin, joka hallitsi nyt Länsirantaa. Sinwar itse nousi nopeasti johtotehtäviin kaistalla. Hänellä oli mainetta Hamas perustamisen kautta ja sai entisestään arvostusta kärsittyään vuosia Israelilaisessa vankilassa. Hänet valittiin Gazan kaistan Hamasin poliittisen siiven jäseneksi vuonna 2013 ja sen johtoon vuonna 2017. Häntä on pidetty tärkeänä Hamasin poliittisen siiven linkkinä sen sotilaalliseen siipeen eli Izz ad-Din al-Qassam -prikaateihin. Hänellä on myös läheiset yhteydet Iraniin, josta Hamas on saanut rahaa, koulutusta ja aseita.

### Gazan sota 2023

Israel on pitänyt Sinwaria yhtenä lokakuun 7. päivän hyökkäyksen toteuttajista vuonna 2023. Iskussa kuoli noin 1 200 ja yli 200 siepattiin Gazan kaistan puolelle. Israelissa Sinwaria on kuvailtu iskun pääsyylliseksi, mutta sotilasoperaationa sen taustatekijänä saattaa olla Izz ad-Din al-Qassam -prikaatien johtaja Muhammad Deif. Sinwar lienee joka tapauksessa osallistunut sen suunnitteluun ja toteutukseen. Kun Israel aloitti vastauksena oman hyökkäyksensä Gazan kaistalle, Sinwar on piilotellut mahdollisesti alueen laajassa tunneliverkostossa.

Lähteet
-------

1. ↑  Yahya Sinwar *Mapping Palestinian Politics*. ECFR.eu:  European Council on Foreign Relations. Viitattu 22.11.2023. (englanniksi)
2. 1 2 3 4  Frank Gardner: Yahya Sinwar: Who is the Hamas leader in Gaza?  21.11.2023. BBC News:  BBC. Viitattu 22.11.2023. (englanniksi)